**V Á L L A L K O Z Á S I S Z E R Z Ő D É S**

amely létrejött egyrészről **Megrendelő hivatalos neve** (székhelye: ............., adószáma: ............., bankszámlaszáma: ............., képviselője: .............)mint megrendelő, a továbbiakban **Megrendelő,**

másrészről a **..............** (székhelye: ............. adószáma: .............. cégjegyzék száma: ..........., képviseli: ................ ügyvezető), mint vállalkozó, a továbbiakban **Vállalkozó,**

a továbbiakban együttesen Szerződő Felek között alulírott helyen és napon az alábbi feltételekkel:

Preambulum

(Megrendelő hivatalos neve), mint ajánlatkérő (dátum) napján (Projekt teljes azonosítószáma) azonosítószámú, (Projekt teljes címe) című projekt keretében, közös beszerzési szabályzat alapján lefolytatott, a fenti projekt lebonyolításához kapcsolódó (Beszerzésre kerülő szolgáltatás elnevezése költségvetés szerint) (szolgáltatás)tárgyban beszerzési eljárást indított, melynek során Vevő számára a legkedvezőbb érvényes ajánlatot Eladó tette.

Felek a beszerzési eljárás dokumentumaiban, valamint Eladó ajánlatában és annak mellékleteiben rögzített feltételeknek megfelelően jelen szerződést (a továbbiakban: Szerződés) kötik. Felek rögzítik, hogy a beszerzési dokumentumok, Eladó ajánlata és azok mellékletei a Szerződés elválaszthatatlan mellékletét képezik, abban az esetben is, ha azok fizikailag nem kerültek a Szerződéshez csatolásra.

1. **A Szerződés tárgya, szerződés időtartama**
	1. A jelen Szerződés aláírásával a Megrendelő megrendeli, a Vállalkozó pedig elvállalja az a jelen szerződés 1. számú mellékletében foglalt feladatok elvégzését (Ártáblázat) a Szerződés rendelkezéseinek megfelelően.
	2. A szerződés 2019. ........ – 2020. ........ közötti időtartamra szól, mely alatt a 1.1. pontban részletezett feladatokat köteles Vállalkozó a Megrendelő jelen szerződés keretében megküldött megrendelése (Egyedi Megrendelés) esetén teljesíteni, a szerződés hatálya alatt Megrendelő által megjelölt időpontban. Az Ártáblázat a tervezett időpontokat tartalmazza, azonban Megrendelő jogosult ettől eltérni megérdemlésében, Vállalkozó köteles a szolgáltatgatást az 5.fejezetben meghatározott díjon ellátni.
	3. Az Ártáblázatban, valamint a 1.1. pontban szereplő összes tételek lehívására Megrendelő nem vállal kötelezettséget, azonban az ártáblázatban, valamint a 1.1. pontban szereplő összes tételen felül további megrendelésre nem jogosult.
2. **Teljesítési és részteljesítési határidők**
	1. A Szerződő felek megállapodnak abban, hogy a Vállalkozó a Megrendelő egyedi, Ártáblázatban foglalt feladatok megrendelésére vonatkozó Megrendelője alapján, az ott részletezett részletes specifikáció és feladatleírás és határidő alapján köteles a feladatait elvégezni.
3. **Szerződő felek jogai és kötelezettségei**
	1. Vállalkozó a Megrendelő utasítása szerint köteles eljárni. Az utasítási jog nem terjed ki a tevékenység megszervezésére, illetőleg nem teheti a teljesítést a Vállalkozó számára terhesebbé.
	2. Ha a Megrendelő célszerűtlen vagy szakszerűtlen utasítást ad, erre a Vállalkozó köteles őt figyelmeztetni. Ha azonban a Megrendelő a figyelmeztetés ellenére utasítását fenntartja, a Vállalkozó a Szerződéstől elállhat, vagy a feladatot a Megrendelő utasításai szerint, a Megrendelő kockázatára elláthatja.
	3. Ha a Megrendelő olyan utasítást ad, melynek végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát, a Vállalkozó köteles a teljesítést megtagadni.
	4. Amennyiben a Vállalkozónak a jelen Szerződésben és mellékleteiben[iii] nem szereplő, de a teljesítéshez szükséges egyéb információra van szüksége, köteles az információ igényéről a Megrendelőt haladéktalanul értesíteni. A Megrendelő vállalja, hogy a Vállalkozó által ésszerűen kért, a szerződésszerű teljesítéshez szükséges minden információt késedelem nélkül a Vállalkozó rendelkezésére bocsátja. A Megrendelő által rendelkezésre bocsátott információk valótlanságából eredő hibákért Vállalkozó nem tartozik felelősséggel.
	5. Vállalkozó köteles a Megrendelőt haladéktalanul értesíteni minden olyan körülményről, mely a vállalkozás eredményességét, vagy kellő időre való elvégzését veszélyezteti vagy gátolja. Az értesítés elmaradása vagy késedelmes közlés esetén annak következményeit a Vállalkozó viseli.
	6. A Megrendelő a Vállalkozó tevékenységét és a felhasználásra kerülő anyagokat bármikor jogosult ellenőrizni. Nem mentesül a Vállalkozó a szerződésszegés jogkövetkezményei alól amiatt, ha a Megrendelő az ellenőrzést elmulasztotta vagy nem megfelelően végezte el. Nem felel azonban a Vállalkozó a Megrendelő által biztosított, vagy konkrétan megjelölt anyagok rejtett hibájából, hiányosságából eredő károkért.
	7. A Vállalkozó a jelen szerződésből eredő kötelezettségeit át nem ruházhatja, viszont alvállalkozó igénybevételére jogosult. A Vállalkozó az általa jogosan igénybe vett alvállalkozóért úgy felel, mintha a munkát maga végezte volna, kivéve ha az alvállalkozó személyére a Megrendelő tett javaslatot, vagy egyébként az alvállalkozó kiválasztásában a Megerndelő is részt vett .
	8. Szerződő felek kötelesek a Szerződés időtartama alatt folyamatosan, a jóhiszeműség és a tisztesség követelményeinek megfelelően, kölcsönösen együttműködni. Ennek megfelelően időben tájékoztatják egymást, nem csupán a jelen megállapodásban foglaltak teljesítéséről, hanem minden olyan számottevő kérdésről, amely a szerződés teljesítését befolyásolja.
	9. Amennyiben bármelyik fél megszegi a tájékoztatási és együttműködési kötelezettségét, köteles a másik Fél ebből származó kárát - a felróhatóságával arányos mértékben - a szerződésszegéssel okozott károkért való felelősség általános szabályai szerint megtéríteni.
	10. Amennyiben a munkálatok során többlet- vagy pótmunkák végzésének szükségessége merül fel, erről a Vállalkozó köteles a Megrendelőt haladéktalanul értesíteni. Ezen munkák elvégzéséért csak külön megállapodás alapján jár vállalkozói díj.
	11. Amennyiben a jelen vállalkozási szerződés szerinti munka során a Vállalkozó saját szellemi terméket hoz létre, úgy ezen szellemi termékre vonatkozó vagyoni értékű szerzői a jelen szerződés alapján Megrendelőt illeti, aki a szellemi terméket harmadik személy részére átadhatja, megváltoztathatja, átdolgoztathatja.
	12. Megrendelő a jelen szerződés aláírásával hozzájárul ahhoz, hogy a szerződés alapján létrejövő eredményt a Vállalkozó a nyilvánosság előtt saját referencia munkájaként jelölje meg, és ennek során a Megrendelő személyére és annak elérhetőségére vonatkozó adatokat tüntessen fel. A jelen szerződés tartalma egyebekben üzleti titoknak minősül.
4. **A Szerződés teljesítése, a teljesítés átvétele**
	1. A Vállalkozó a jelen Vállalkozási szerződést akkor teljesítette, ha valamennyi feladatát a jelen szerződésben meghatározott minőségi és mennyiségi feltételeknek megfelelően elvégezte (teljesítés). Vállalkozó a Vállalkozási szerződés teljesítéséről köteles haladéktalanul a Megrendelőt tájékoztatni.
	2. A Vállalkozó a teljesítését átadás-átvételi eljárás keretében köteles átadni, amelynek során a Felek elvégzik az adott üzletágban szokásos azon vizsgálatokat, amelyek a teljesítés szerződésszerűségének megállapításához szükségesekc)  A Megrendelő köteles a szerződésszerűen felajánlott szolgáltatás átvételére és ezzel kapcsolatosan a teljesítés megtörténtét írásban igazolni (a továbbiakban: teljesítési igazolás).
	3. Határidőben teljesít a Vállalkozó, ha az átadás-átvétel az Egyedi Megrendelés szerinti határidőben történik.
	4. A Megrendelő nem tagadhatja meg az átvételt olyan hiba miatt, amely, illetve amelynek kijavítása vagy pótlása nem akadályozza a rendeltetésszerű használatot. Ebben esetben legfeljebb az Egyedi Megrendelésben, az Ártáblázat alapján meghatározott vállalkozói díjának 0,5%-os mértékű késedelmi kötbérre jogosult a Megrendelő, minden a hiba kijavítására eső késedelmes nap tekintetében naptári naponként, de maximum 10 naptári napra vetítve. Ezt meghaladó késedelem esetén Megrendelő jogosult a megrendelést felmondani.
	5. Vállalkozó a jelen Szerződés szerinti Egyedi Megrendelésben foglalt feladatait akkor teljesítette, ha az adott Egyedi Megrendeléshez tartozó valamennyi feladatát a jelen Szerződésben meghatározott minőségi és mennyiségi feltételeknek megfelelően szerződésszerűen elvégezte.
5. **Vállalkozási díj, fizetési feltételek**
	1. A Szerződő felek a Vállalkozót megillető vállalkozási díj összegét az Ártáblázatban foglalt összes feladat vonatkozásában meghatározott díjak szerint határozzák meg, azzal, hogy a konkrét feladatot az Egyedi Megrendelés alapján teljesíti Vállalkozó, az abban meghatározott díjon.
	2. A Szerződő felek megállapodnak abban, hogy az Eseti Megrendelésben foglalt vállalkozási díj megfizetése Megrendelő az abban foglalt feladat igazolt, szerződésszerű teljesítését követően köteles 15 naptári napon belül, a Vállalkozó pénzforgalmi számlájára.
	3. Vállalkozó előteljesítésre jogosult.
	4. A Vállalkozó köteles elvégezni – díj ellenében – az utólag megrendelt, különösen tervmódosítás miatt szükségessé váló munkát is, ha annak elvégzése nem teszi feladatát aránytalanul terhesebbé. Felek a pótmunka díjazásában és a teljesítéssel felmerülő költségek viselésében előzetesen megállapodnak.
	5. A teljesítés igazolására a Megrendelő részéről ................. vagy meghatalmazottj jogosult. A teljesítés igazolást a Megrendelő az Egyedi Megrendelés szerződésszerű teljesítést követő 5 munkanapon belül állítja ki.
6. **A Szerződés lehetetlenülése**
	1. Ha a teljesítés olyan okból válik lehetetlenné, amelyért egyik fél sem felelős, és

a)  a lehetetlenné válás oka a Vállalkozó érdekkörében merült fel, díjazásra nem tarthat igényt;

b)  a lehetetlenné válás oka a Megrendelő érdekkörében merült fel, a Vállalkozót a díj megilleti,

de a Megrendelő levonhatja azt az összeget, amelyet a Vállalkozó a lehetetlenné válás folytán költségben megtakarított, továbbá amelyet a felszabadult időben másutt keresett vagy nagyobb nehézség nélkül kereshetett volna;

c)  a lehetetlenné válás oka mindkét fél érdekkörében vagy érdekkörén kívül merült fel, a Vállalkozót az elvégzett munka és költségei fejében a díj arányos része illeti meg.

* 1. Felek rögzítik, hogy amennyiben a szerződésben vállalt munka valamely pályázat benyújtásához, vagy magának a pályázatnak a megvalósításához kötődik, úgy a pályázati feltételek módosulása, a pályázat érvénytelenítése, visszavonása, vagy erdménytelensége nem jelenti a szerződés lehetetlenülését. Felek megállapodnak abban, hogy a Megrendelő a munkát ebben az esetben is köteles átvenni, a vállalkozói díjat pedig kiegyenlíteni.
1. **A Szerződés felmondása, elállás**
	1. A Megrendelő a Szerződéstől a Szerződés teljesítésének megkezdése előtt bármikor elállhat, ezt követően a teljesítésig a Szerződést felmondhatja, továbbá a késedelmi kötbér maximumot meghaladó késedelem esetén is.
	2. Megrendelő elállása vagy felmondása esetén köteles a Vállalkozónak a díj arányos részét megfizetni és a Szerződés megszüntetésével okozott kárt megtéríteni azzal, hogy a kártalanítás a vállalkozói díjat nem haladhatja meg.
	3. Jelen Szerződést mind a Megrendelő, mind a Vállalkozó jogosult 60 napos felmondási idővel, írásban, indoklás nélkül felmondani.
2. **Egyéb rendelkezések**
	1. A Szerződő felek az esetleges jogvitáikat elsődlegesen békés úton, tárgyalások útján kívánják rendezni, s csupán akkor fordulnak bírósághoz, ha a tárgyalásos rendezés nem vezetett eredményre.
	2. Jelen Szerződés mindennemű módosítása és kiegészítése kizárólag írásban, a Szerződő felek egyetértésével lehetséges.
	3. A Szerződő felek az esetleges jogvitáikat elsődlegesen békés úton, tárgyalások útján kívánják rendezni, s csupán akkor fordulnak bírósághoz, ha a tárgyalásos rendezés nem vezetett eredményre. Abban a nem várt esetben ha jogvitájuk peres útra kerül, úgy kölcsönösen alávetik magukat a …….. Járásbíróság, illetve - ha hatásköri szabályok alapján a jogvita a törvényszékre tartozik, úgy – a ……... Törvényszék illetékességének.
	4. A jelen Vállalkozási szerződésben nem szabályozott kérdésekben a Polgári Törvénykönyv (2013. évi V. tv.) rendelkezései az irányadóak.
	5. A Szerződő felek a jelen Vállalkozási szerződést elolvasást és értelmezést követően, mint akaratukkal mindenben megegyezőt, helybenhagyólag írták alá .... darab magyar nyelvű példányban.

Mellékletek

1. számú melléklet: Ártáblázat

Kelt: …………, 2019. ...................